Venesuelaning sobiq yetakchisi Ugo Chaves o‘limining boshqa bir versiyasi ma'lum qilindi

Hozirda quvg‘inlikda bo‘lgan Venesuelaning sobiq bosh prokurori Luisa Ortega Dias mamlakatning sobiq rahbari Ugo Chaves aslida 2013 yil martda emas, balki 2012 yil dekabrda vafot etganini ma'lum qildi.
Ayolning aytishicha, unga bu haqda o‘sha vaqtlarda mamlakat parlamenti rahbari lavozimini egallagan Diosdado Kabelo xabar qilgan. “Men 2012 yil 28 dekabrda mamlakat tashqarisida bo‘lganimda, Diosdado qo‘ng‘iroq qilib, “Qayta qol, Chaves o‘ldi!” deb aytgan”, deb ma'lum qilgan Ortega Punto del Corte portaliga bergan intervyusida. Hozirda bu portal noma'lum sabablarga ko‘ra bloklangan, biroq intervyu matni internet orqali tarqashga ulgurgan. 
Orteganing aytishicha, u bu xabarni eshitgach Venesuelaga qaytishga chipta xarid qilishga tushib ketgan, biroq ko‘p o‘tmay Kabelo unga qayta qo‘ng‘iroq qilib, o‘z so‘zlarini inkor etgan va Chavesning hayotligini aytgan. Orteganing aytishicha, unga oxir natijada hech kim Chavesning o‘limi haqidagi guvohnomani ko‘rsatmagan.
Rasmiy ma'lumotlarga ko‘ra, Chaves 2013 yil martda 58 yoshida Karakasdagi gospitalda vafot etgan. Chaves umrining oxirigacha 2011 yil o‘rtalarida unda aniqlangan onkologik kasallikka qarshi kurashib kelgan. Chaves Karakasdagi inqilob muzeyi binosidagi marmar sarkofag ostiga dafn qilingan.